《难忘曲》
宋代·赵崇嶓

弱花低绣槛，月满绿杨津。
一笑领深意，过於三月春。
樽前停妙舞，堂上设华裀。
上客不须醉，相将夜向晨。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。